Μηλόπιτα με σοκολάτα
Μια σοκολατένια εκδοχή της παραδοσιακής μηλόπιτας με τραγανά καρύδια και κανέλα.
1/2 πακέτο (125 γρ.) βούτυρο σε θερμοκρασία περιβάλλοντος + 1 κουτ. σούπας, για σoτάρισμα + επιπλέον, για το ταψί, 120 γρ. ζάχαρη λευκή, κρυσταλλική + 2 κουτ. σούπας, για πασπάλισμα, 3 μεγάλα αυγά, 75 γρ. αλεύρι που φουσκώνει μόνο του + επιπλέον, για το ταψί, 2 κουτ. γλυκού μπέικιν πάουντερ, 3 κουτ. σούπας κακάο, 1/2 κουτ. γλυκού κανέλα + 1/2 επιπλέον, για πασπάλισμα, 1 πακέτο μπισκότα πτι μπερ σοκολατένια, αλεσμένα σε σκόνη, 200 γρ. κουβερτούρα, ψιλοκομμένη, 4 μήλα μεσαίου μεγέθους, το 1 σε κύβους, τα 3 σε φέτες, ζάχαρη άχνη, για πασπάλισμα, 1 χούφτα καρύδια
Για τη μηλόπιτα με σοκολάτα, προθερμαίνουμε τον φούρνο στους 170° C, βουτυρώνουμε και αλευρώνουμε ένα ταψί διαμέτρου 24-26 εκ.Χτυπάμε στο μίξερ, για 5-6 λεπτά, σε δυνατή ταχύτητα, το βούτυρο με τη ζάχαρη να αφρατέψουν.Χαμηλώνουμε την ταχύτητα και προσθέτουμε ένα-ένα τα αυγά και μετά το αλεύρι, το μπέικιν πάουντερ, το κακάο, την κανέλα και τα αλεσμένα μπισκότα.Ψιλοκόβουμε την κουβερτούρα σε ένα μπολ και την ανακατεύουμε με τους κύβους του μήλου. Ενσωματώνουμε τα μήλα με την κουβερτούρα στο μείγμα και το αδειάζουμε στο ταψί.Βάζουμε τα μήλα που έχουμε κόψει σε φέτες σε ένα τηγάνι μαζί με τη 1 κουτ. σούπας βούτυρο και τα σοτάρουμε, σε μεσαία θερμοκρασία, για 3-4 λεπτά.Ακουμπάμε πάνω από το μείγμα τις σοταρισμένες φέτες μήλου έτσι ώστε να καλύψουμε την επιφάνεια και να ακουμπάει η μία φέτα πάνω στην άλλη.Πασπαλίζουμε με κανέλα, ζάχαρη και καρύδια και ψήνουμε για 50 λεπτά.
Αλεύρι (ζύμες),Μήλο,Σοκολάτα